OzLabs/hebrew-wiki-articles huggingface dataset:
חולדת קנים קטנה

חולדת קנים קטנה (שם מדעי: Thryonomys gregorianus) היא מין של דמוי קביה גדול החי ברחבי דרום מזרח אפריקה. זהו מכרסם גדול ואיטי והוא שייך למשפחת חולדות קנים לצד המין חולדת קנים ענקית הגדולה ממנה.
== מאפיינים ==
חולדת הקנים הקטנה היא קטנה מחברתה לסוג אך עדיין גדולה מאוד, מגיע לאורך של 38 ס"מ ולמשקל של עד 7.5 ק"ג. הם בעלי פרווה חומה וזנב עוגל ובעלי ראש גדול מאוד בעל אוזניים שחורות וקטנות. הזכרים גדולים וחזקים מהנקבות.

מכרסמים אלה חיים באזורים טרופיים סובטרופיים באזורי שיחים, ביצות וסוואנות לחות בקמרון, צ'אד, הרפובליקה הדמוקרטית של קונגו, אתיופיה, קניה, מלאווי, דרום סודאן, טנזניה, אוגנדה, זמביה, זימבבואה וכנראה גם במוזמביק. חולדת הקנים הקטנה יותר שורה למקווי מים מקרובתה והיא נמלטת לשם בעת סכנה.

חולדות אלה חיים במחילות בקבוצה קטנה ממנה הם יוצאים בלילות והם מתקשרים באמצעות צעקות אחד לשני או בתיפוף להשמעת סכנה. הם ניזונים בעיקר מעשב אך גם מזרעים, דגניים שונים, פירות, אגוזי אדמה, ירקות וכו'. הצמח העיקרי שהם אוהבים הוא עשב הפיל (Pennisetum purpureum).

החולדה הזו נפוצה פחות מקרובתה וכמעט לא נצפית בטבע. מצב שימורה הוא "ללא חשש".

==קישורים חיצוניים==

* [http://forumspain.net/thread/thryonomys-gregorianus.html חולדת קנים קטנה] באתר forumspain

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אולדפילד תומאס
קטגוריה:חולדות קנים
קטגוריה:הרפובליקה הדמוקרטית של קונגו: יונקים
קטגוריה:סודאן: יונקים
קטגוריה:בעלי חיים שתוארו ב-1894
פדט מזרח אפריקני

פדט מזרח אפריקני (שם מדעי: Pedetes surdaster) הוא מין של מכרסם אפריקני דמוי ארנבת החי בסוונות במזרחה של אפריקה. קרוב משפחתו בטבע הוא פדט דרום אפריקני ובעבר שויכו לאותו המין.
== מאפיינים ==
הפדט הוא מכרסם דמוי ארנבת הנפוץ בערבות עשב אפריקניות. הוא דומה לקרובו בממדיו ובעל רגליים ענקיות העוזרות לו לקפץ פי כמה מאורכו והוא בעל זנב ארוך העוזר לו לנווט ובעל אצבעות בעלות טפרים חזקים.

הוא יוצא בלילות ממחילתו שהוא חופר ומחפש עלים קטנים וחרקים למאכל. כאשר הוא מותקף הוא קופץ במהירות ומסתתר בסבכים.

חי במרכז ודרום קניה, מרכז טנזניה ונצפה גם באוגנדה. מצב שימורם בטבע הוא ללא חשש.

==קישורים חיצוניים==

== הערות שוליים ==

קטגוריה:פדטיים
קטגוריה:טנזניה: יונקים
קטגוריה:בעלי חיים שתוארו ב-1902
קטגוריה:יונקים בסוואנה האפריקנית

קטגוריה:קניה: יונקים
פדט דרום אפריקני

פדט דרום אפריקני (שם מדעי: Pedetes capensis) הוא מין של מכרסם אפריקני דמוי ארנבת החי בסוונות לאורך דרום אפריקה.
== מאפיינים ==
הפדט הוא יצור קטן השייך למשפחת הפדטיים שבסדרת המכרסמים. זהו יצור הדומה לקנגורו שצבע פרוותו חום. הפדט הוא בעל אוזניים גדולות, זנב עבה, רגליים ארוכות וענקיות, וכפות אצבעות הנראות כמו טפרים. היותן של הרגליים ארוכות וגדולות מסייע להם לקפץ ברחבי הסוואנות ולדלג עד מעל 2 מטר בדילוג אחד. הפדטים מגיעים לאורך של 35-45 ס"מ ולמשקל של עד 3 ק"ג. 

הפדטים חיים בגפם ברחבי ערבות דרום אפריקה, יוצאים בלילות ומחפשים צמחים קטנים וחרקים למאכל. הם חיים במחילות אותם הם חופרים בעזרת כפותיהם. במאורות אלה יכולים להימצא גם חתולים שחורי רגל או סוריקטות.

הפדטים נטרפים על ידי אריות, נמרים, תנים, ברדלסים, צבועים, נמיות גדולות, נחשים ועופות דורסים וגם על ידי חתולים וכלבים. הם גם ניצודים על ידי הילידים או על ידי ציידים לבנים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1778
קטגוריה:טקסונים שתוארו בידי יוהאן ריינהולד פורסטר
קטגוריה:פדטיים
קטגוריה:דרום אפריקה: יונקים
קטגוריה:יונקים בסוואנה האפריקנית
חולדת קנים ענקית

חולדת קנים ענקית (שם מדעי: Thryonomys swinderianus) היא מין של דמוי קביה גדול החי ברחבי אפריקה. זהו מכרסם גדול ואיטי והוא שייך למשפחת חולדות קנים לצד המין חולדת קנים קטנה. מכרסמים אלה אינם קשורים לחולדות אמיתיות.

החולדה יכולה להגיע לאורך 50 ס"מ ולמשקל של 4–7 ק"ג ואפילו ל-10 ק"ג. הם בעלי פרווה ארוכה חומה, אוזניים קצרות, ראש גדול בעל לסתות גדולות וחזקות ורגליים קטנות יחסית. הזנב עגול והרגליים הקדמיות גדולות מהאחוריות מעט. בכל אחת מהם שלוש אצבעות.

הם חיים בקבוצות קטנות שבראשם זכר בכיר והם חיים בין העשבים או מתחת לאדמה ויוצאים בלילות לאכול עשבים. במקרה שהם מפוחדים הם ירוצו למקווה מים וישחו עד שתחלוף הסכנה.

חולדות אלה קיבלו את שמם עקב מנהגם לאכול קני סוכר שמגודלים במטעים וכתוצאה מכך לגרום לנזקים כלכליים. כמו כן הם התרגלו לפשוט על מטעים של תירס, מניהוט מצוי ועל שדות חיטה. כתוצאה החקלאים צדו את החולדות האלה, להגנה אך גם לשם בשרם שנחשב למשובח מאוד. למרות הציד והגידול בשבי כחיית מחמד, החולדות הללו אינם בסכנה בטבע.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חולדות קנים
קטגוריה:ניגריה: יונקים
קטגוריה:חוף השנהב: יונקים
קטגוריה:הרפובליקה הדמוקרטית של קונגו: יונקים
קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1827
אנומלור ביקרופט

אנומלור ביקרופט (שם מדעי: Anomalurus beecrofti) הוא מין של מכרסם שוכן עצים החי ביערות הגשם של אפריקה המערבית ומסוגל לדאות מעץ לעץ.

האנומלור הוא מכרסם עצים דמוי סנאי ובעל זנב גדול וארוך שמגיע לאורך 25–31 ס"מ ולמשקל 600–700 גרם. האנומלורים בעלי קרום עורי מסביב לגופם העוזר להם לדאות בין ענפי היער. האנומלור נח ביום בתוך קן הנמצא על העצים. הקן מורכב מעלים יבשים וענפים..הוא חי בבדידות או בזוג ויוצא בעיקר בשעות הלילה, אז ישנם פחות עופות דורסים המהווים טורפים שלהם.

האנומלור ניזון בעיקר מאגוזים, פירות, זרעים, עלים וקליפות עצים.

האנומלור חי ביערות הגשם הטרופיים או היבשים יותר במדינות: אנגולה, קמרון, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, גינאה, גינאה ביסאו, ליבריה, ניגריה, סנגל, סיירה לאון, טוגו, אוגנדה וזמביה.

האנומלור מאוים מעט על ידי האדם עקב פגיעה בבית גידולו הטרופי.

==קישורים חיצוניים==

== הערות שוליים ==

קטגוריה:טקסונים שתוארו בידי לואיס פרסר
קטגוריה:אנומלוריים
קטגוריה:הרפובליקה הדמוקרטית של קונגו: יונקים
קטגוריה:ניגריה: יונקים
קטגוריה:חוף השנהב: יונקים
קטגוריה:בעלי חיים שתוארו ב-1853
סנאי קרקע חלק

סנאי קרקע חלק (שם מדעי: Xerus rutilus) הוא מין בסוג סנאי קרקע של סנאים החיים במחילות באדמה, ברחבי הסוואנות של אפריקה, במקום בין העצים.

סנאי זה הוא בעל פרווה חלקה יותר מקרוביו ובהיר יותר מהם וכן אין לו פסים לבנים לאורך הגב. אורך גופם עד 225.8 מ"מ ומשקלם 257-420 גרם. הם בעלי זנב גדול וכהה והפנים כתומות. לסנאים גם כף רגל גדולה ויציבה והיא עוזרת להם לברוח כשיש סכנה היישר לתוך המחילה. הם חיים בחבורות קטנות מסביב למחילה גדולה שהם אף פעם לא מתרחקים ממנה. כמו רוב הסנאיים הם יוצאים לשוטט ביום.

מזון: מזונם של הסנאים כולל זרעים שונים, עלים קטנים, פרחים, פירות וחרקים. הם יכולים לאכול מספר סוגי צמחים רעילים יחסית.

תפוצה: הסנאי חי בטבע בערבות עשב, סוואנות ואזורים צחיחים ברחבי אפריקה המזרחית במדינות: ג'יבוטי, אריתריאה, קניה, אתיופיה, סומליה, סודאן, טנזניה ואוגנדה.

טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה.

תת-מינים:
*Xerus rutilus dabagala 
*Xerus rutilus dorsalis 
*Xerus rutilus intensus 
*Xerus rutilus massaicus 
*Xerus rutilus rufifrons
*Xerus rutilus rutilu
*Xerus rutilus saturatus
*Xerus rutilus stephanicus

==קישורים חיצוניים==

== הערות שוליים ==

קטגוריה:בעלי חיים שתוארו ב-1828
קטגוריה:טקסונים שתוארו בידי פיליפ ז'קוב קרצשמר
קטגוריה:סנאיי קרקע
קטגוריה:טנזניה: יונקים
קטגוריה:קניה: יונקים
קטגוריה:ג'יבוטי: יונקים
קטגוריה:יונקים בסוואנה האפריקנית
סנאי כף קרקעי

סנאי כף קרקעי (שם מדעי: Xerus inauris) הוא מין מכרסם מהסוג סנאי קרקע, החי במחילות ולא על העצים כמו שאר הסנאים. הוא נפוץ רק בדרומה של אפריקה.

לסנאים אלה שיער קצר בצבע קינמון כשהפנים, הבטן וצידי הגוף לבנים. העיניים גדולות ומסביבם פסים לבנים. בצידי הגוף עובר פס לבן ארוך. אורכם הממוצע 424-426 מ"מ ומשקלם 423-649 גרם. הזכרים גדולים מהנקבות ב־8-12% ואורך הנקבות 435-446 מ"מ ומשקלם 444-600 גרם.

סנאים אלה חיים במחילות שבהם לעיתים עד 19 פרטים, זכרים ונקבות. המחילות עשויות להיתפס גם על ידי סוריקטות או נמיות צהובות והם יבריחו את הסנאים.

מזון: מזונם של הסנאים כולל זרעים שונים, עלים קטנים, פרחים, פירות וחרקים. הסנאים עומדים ברגליים פשוקות ואוחזים בידיהם הקדמיות במזון, כשהם צמודות אחת לשנייה.

תפוצה: הסנאי חי בטבע בערבות עשב, סוואנות ואזורים צחיחים בדרום אפריקה, נמיביה ובוצואנה.

טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה. מול טורפים קטנים יותר כמו נחשים, הסנאים יתקיפו ביחד את הפולש עד שיברח.

== גלריה ==
<gallery>
קובץ:Borstenhörnchen 060319 4.jpg
קובץ:Xerus inauris.jpg
קובץ:Xerus inauris 1.jpg
קובץ:Ground Squirrel (Xerus inauris) (6452885745).jpg
קובץ:Ground Squirrel (Xerus inauris) (6511380819).jpg
קובץ:Erdhörnchen 011.jpg
קובץ:Ground Squirrels (Xerus inauris) (7011271439).jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1780
קטגוריה:טקסונים שתוארו בידי אברהרד אאוגוסט וילהלם פון צימרמן
קטגוריה:סנאיי קרקע
קטגוריה:דרום אפריקה: יונקים
קטגוריה:יונקים בערבות אפריקה שמדרום לסהרה
דורבן עב-זנב אפריקני

דורבן עב-זנב אפריקני (שם מדעי: Atherurus africanus) הוא מין של דורבן קטן ממדים החי באפריקה שמדרום לסהרה. הוא שייך לסוג דורבן עב-זנב ובו נכלל עוד מין – דורבן עב-זנב אסייתי שכשמו חי במזרח אסיה.

דורבן זה חי באפריקה מחופי גינאה במערב עד לקניה במזרח. הוא קטן יחסית לקרוביו למשפחה ושוקל עד 3 ק"ג כשאורכו 40–50 ס"מ. הוא מזכיר מאוד חולדה קוצנית בעלת זנב מוארך ושעיר. הקוצים חדים ויכולים להתקשח אך אינם בולטים ואורכם אינו עולה על כמה סנטימטרים. 

הדורבנים חיים בחבורות קטנות של עד 8 פרטים ביערות הרריים, ביום חיים במחילות שחלקן נחפרו על ידי חיות אחרות ויוצאים בלילה. הם אוכלי צמחים בלבד וניזונים בעיקר מעשבים שונים.

הדורבנים מותקפים על ידי אריות, נמרים, ברדלסים, צבועים, תנים ונחשים גדולים וכן עופות דורסים. הם יכולים להקשיח את שערותיהם ולגרום להם לקרקש ולהבהיל את הטורף מהרעש. אם זה לא מרתיע אותו הם יתקעו בו את הקוצים הדוקרניים שלהם ויגרמו אולי לפצע מייסר.

הם נאכלים גם על ידי אנשים החיים באזורי תפוצתם ובשרם נחשב למשובח. הציד אינו משפיע על גודל אוכלוסייתם.

==קישורים חיצוניים==

ממוזער

== הערות שוליים ==

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:דורבניים
דורבן הכף

דוֹרבָּן הכף (שם מדעי: Hystrix africaeaustralis) הוא מין של מכרסם מהסוג דורבן ואחד המינים הגדולים ביותר במשפחה. לא מוכרים תת-מינים שלו.

==תיאור==
אורכו 63–81 ס"מ מהראש עד בסיס הזנב, כאשר אורך הזנב 20-11 ס"מ. משקלו 10–24 ק"ג. המשקל המקסימלי שנמדד הוא 30 ק"ג אין הבדלים ניכרים בגודל בין הזכרים והנקבות.

דורבן הכף הוא מכרסם מגושם הנע באיטיות, בעל גפיים קצרות וזנב ארוך. הגוף מכוסה קוצים ארוכים, עד 50 ס"מ אורכם, ביניהם קוצים נוקשים וחדים באורך 30 ס"מ, ובשערות סיביות סמורות בגווני אפור וחום. הקוצים בזנב חלולים ותפקידם להשמיע רעש על מנת להרחיק טורפים. הקוצים בצבעי שחור ולבן.

העיניים והאוזניים של הדורבן קצרות והאף מכוסה בשערות קצרות. בכפות הרגליים 5 אצבעות בעלות טפרים ארוכים. לנקבות 2 זוגות פטמות.

==תפוצה ואקולוגיה==
הדורבן חי ברחבי אפריקה המרכזית ודרומית מדרום קניה, אוגנדה וקונגו בצפון עד לדרום אפריקה ואזור הכף (ומכאן שמם). הם חיים באזורים בגובה פני הים ועד 2,200 מ', במגוון אזורי חיות, מיערות וסוואנות מיוערות ועד למדבריות. הם אינם נפוצים ליד מקווי מים כמו ביצות ונהרות.

הדורבנים חיים בזוגות במושבות טריטוריאליות גדולות, ומבלים את ימיהם במחילות שנחפרו על ידיהם או על ידי חיות אחרות כמו השנבוב. בלילה הם יוצאים מהמחילות לחפש אוכל. הם צמחוניים וניזונים מעשבים, שורשים, פקעות, פירות, ירקות ופרחים. דווח שהם ניזונים לעיתים גם מנבלות. הם גורמים לבעיות לכפרים שונים כיוון שהם אוכלים את רוב הצמחים והורסים את העצים, עקב החפירה והכרסום. עם זאת הם שומרים על סוואנות עשבוניות שלא יהפכו לסוואנות מיוערות.

הם עצמם מותקפים לעיתים רחוקות. הדורבנים מסתמרים ומקרקשים בקוציהם על מנת להרתיע את הטורפים. במידת הצורך הם ידחפו את קוציהם לאיבר רגיש של הטורף, כמו החוטם או הכפה. מספר אריות מצליחים לעקוף את ההגנה הזאת כשהם בלהקה גדולה מספיק, אבל הניסיון מסוכן מאוד. בנסיבות טבעיות הדורבן יכול להגיע לגיל 10 או 20 שנים בשבי.

הדורבנים מתרבים לאורך כל השנה אבל ההמלטות נעשות בעיקר בחודשים מרץ-אפריל בסופה הנקבה ממליטה דורבן (ולעיתים שניים או שלושה) צעיר ששוקל 300–440 גרם.

==קישורים חיצוניים==

== הערות שוליים ==

קטגוריה:טקסונים שתוארו בידי וילהלם פטרס
קטגוריה:דורבניים
קטגוריה:דרום אפריקה: יונקים
קטגוריה:קניה: יונקים
קטגוריה:אנגולה: יונקים
קטגוריה:אוגנדה: יונקים
קטגוריה:בעלי חיים שתוארו ב-1852
קטגוריה:טנזניה: יונקים
קטגוריה:יונקים בסוואנה האפריקנית
דורבן מצויץ

דוֹרבָּן מצויץ (שם מדעי: Hystrix cristata) הוא מין של מכרסם מהסוג דורבן החי בצפונה של אפריקה ודרומה יותר אך גם באיטליה ובאי סיציליה.

== מאפיינים ==
הדורבן המצויץ הוא דורבן גדול שאורכו 61–83 ס"מ ומשקלו 13–27 ק"ג, השני בגודלו אחרי דורבן הכף. הוא בעל קוצים שחורים-לבנים ושערות לבנות לאורך הגוף. הקוצים מזדקרים מהגב כלפי מעלה עד לעורף, ומכאן השם מצויץ. גם זנבו ארוך אבל אינו בולט. הראש קטן והעיניים והאוזניים אינם בולטות. כמו לרוב המכרסמים השיניים הקדמיות מתפתחות ביעילות, מה שעוזר לדורבן לכרסם כמעט כל דבר כולל גזעי עצים.

הדורבן חי במגוון אזורים מסוואנות עד מדבריות ואזורים הרריים. הדורבן הוא יצור החי בבדידות או עם בן זוג אחד ויוצא מהמאורה בלילה לאכול. הם צמחוניים וניזונים מעשבים, שורשים ופקעות. עם זאת מדי פעם הם יגוונו בנבלות, חרקים ואף חולייתנים קטנים. יש להם מעיים מגודלים העוזרים להם לעכל חומרים קשיחים.

לדורבנים יש מעט מאוד טורפים בטבע הכוללים אריות, נמרים או צבועים. כשטורף מתקרב הדורבן מקשיח את הקוצים וגורם להם לקרקש ביחד, מה שעשוי להבהיל את הטורף. אם זה לא עוזר הדורבן תוקע את הקוצים לתוך איבר רגיש כמו החוטם או הכפות והקוצים נתלשים. הפצע עשוי להזדהם ולגרום לפציעה קטלנית לעיתים. גם אנשים שהפתיעו דורבנים כבר מתו מהפציעות.

כמה להקות אריות באפריקה צדות דורבנים בתדירות גבוהה, כאשר כמה לביאות מטרידות את הדורבן ומסיחות את דעתו, בעוד אחרות נעות אליו מהכיוון הנגדי ונושכות את אפו. עם זאת זהו ציד מסוכן ולעיתים חלק מהלביאות נדקרות בכפותיהן או בפניהן.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:דורבניים
קטגוריה:מרוקו: יונקים
קטגוריה:בנין: יונקים
קטגוריה:איטליה: יונקים
קטגוריה:בעלי חיים שתוארו ב-1758
עונת 1971/1972 בליגה הלאומית

עונת 1971/1972 בליגה הלאומית הייתה העונה ה-16 של הליגה הלאומית כליגת הכדורגל הבכירה בישראל.

על ניצחון במשחק הוענקו שתי נקודות ונקודה בודדת הוענקה על תיקו. הקבוצות שעלו לליגה הלאומית לעונת 1971/1972 היו מכבי יפו והפועל באר שבע. הליגה נפתחה ב-27 בנובמבר 1971 ונמשכה עד ל-24 ביוני 1972. העונה הסדירה הסתיימה בזכייתה של מכבי תל אביב באליפות. המבקיע המצטיין של העונה היה יהודה שהרבני מהכח מכבי רמת גן שכבש 21 שערים.

בסיום העונה נשרו בני יהודה תל אביב והפועל חדרה לליגת המשנה. הקבוצות שעלו לליגה הלאומית לעונת 1972/1973 היו מכבי פתח תקווה והפועל מרמורק.

==טבלת הליגה==

{| class="wikitable sortable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor="#ffff99"
||1||מכבי תל אביב||30||18||9||3||45||20||25||45||
|-
||2||בית"ר ירושלים||30||16||9||5||36||15||21||41||
|-
||3||הכח מכבי רמת גן||30||15||9||6||48||27||21||39||
|-
||4||מכבי נתניה||30||15||7||8||44||29||15||37||
|-
||5||מכבי יפו||30||13||11||6||34||21||13||37||
|-
||6||הפועל חיפה||30||14||8||8||37||18||19||36||
|-
||7||מכבי חיפה||30||10||11||9||31||33||2-||31||
|-
||8||הפועל ירושלים||30||9||10||11||30||32||2-||28||
|-
||9||הפועל כפר סבא||30||6||15||9||26||32||6-||27||
|-
||10||בית"ר תל אביב||30||9||8||13||21||31||10-||26||
|-
||11||הפועל פתח תקווה||30||8||9||13||24||37||13-||25||
|-
||12||הפועל באר שבע||30||7||11||12||25||39||14-||25||
|-
||13||הפועל תל אביב||30||7||10||13||27||37||10-||24||
|-
||14||שמשון תל אביב||30||9||5||16||25||39||14-||23||
|-bgcolor=#ffcccc
||15||בני יהודה תל אביב||30||5||9||16||17||41||24-||19||align=center rowspan=2|ירדו ליגה
|-bgcolor=#ffcccc
||16||הפועל חדרה||30||3||11||16||13||32||19-||17
|}

==קישורים חיצוניים==
* [http://jpress.org.il/Olive/APA/NLI_heb/SharedView.Article.aspx?href=DAV%2F1972%2F07%2F02&id=Ar00903&sk=DEAF9F89 סיכום סטטיסטי של העונה], מתוך עיתון דבר, 2 ביולי 1972
* [http://jpress.org.il/Olive/APA/NLI_heb/sharedpages/SharedView.Page.aspx?sk=BA926D8C&href=MAR/1972/06/25&page=27 סיכום עונה 1971/1972], מתוך עיתון מעריב, 25 ביוני 1972
* [https://www.youtube.com/watch?v=kjCE5UG0lvc שיר האליפות של מכבי תל אביב – מולי אורן וקבוצת מכבי תל אביב – יש אליפות]

קטגוריה:1971 בישראל: כדורגל
קטגוריה:1972 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1971
קטגוריה:תחרויות כדורגל ב-1972
אוליבר טוויסט (סדרה, 1985)

אוליבר טוויסט (באנגלית: Oliver Twist) היא סדרת טלוויזיה של ה-BBC משנת 1985, עיבוד לרומן באותו שם מאת צ'ארלס דיקנס. במאי הסדרה הוא גארת' דייוויס ואת התסריט כתב אלכסנדר בארון. סדרה זו נאמנה למקור הספרותי יותר משאר העיבודים שנעשו לרומן.

==צוות השחקנים==
* אריק פורטר - פייגין
* מייקל אטוול - ביל סייקס
* בן רודסקה - אוליבר טוויסט
* אמנדרה האריס - ננסי
* גודפרי ג'יימס - מר באמבל
* פרנק מידלמאס - מר בראונלו
* ליזט אנתוני - רוז מיילי / אגנס פלמינג (ליזט אנתוני גילמה את דמות אמו של אוליבר בעיבוד לרומן משנת 1982)
* פיפ דונאגי - מונקס
* דייוויד גרליק - ארטפול דודג'ר
* ניקולס בונד-אוון - צ'ארלי בייטס
* דייוויד קינג - ג'יילס
* ג'יליאן מרטל - גברת מיילי
* אדוארד בורנהם - מר גרימוויג
* ג'וליאן פירת' - נואה קלייפול
* מרים מרגוליס - גברת קורני (בהמשך גברת באמבל)
* טרי מולוי - בריטלס
* כריסטיאן רודסקה - בארני
* דומיניק ג'פקוט - הארי מיילי
* קאריס לוולין - שארלוט
* כריסטופר דריסקול - טובי קרקיט
* ג'נט הנפריי - מרתה
* דייוויד מק'קייל - ד"ר לוסברן
* סקוט פאנל - אוליבר טוויסט הקטן
* ג'ון בראון - גברת מאן

==קישורים חיצוניים==

קטגוריה:סרטים המבוססים על אוליבר טוויסט
קטגוריה:סדרות טלוויזיה בריטיות שעלו לשידור בשנות ה-1980
קטגוריה:סדרות דרמה בריטיות
אנטנה פרבולית

אנטנה פרבולית לתקשורת לוויינית בארדפונקסטל רייסטין (כ-30 ק"מ דרום-מערבית למינכן, גרמניה). היא האנטנה הלוויינית הגדולה בעולם.]]
אנטנה פרבולית מסוג Wire-grid, הקורנת גלי מיקרו ב[[קיטוב אנכי בתדירות 2.5-2.7GHz]]
אנטנה פַּרַבּוֹלִית (באנגלית: Parabolic Antenna) היא אנטנה המשתמשת במחזיר פרבולי, משטח מעוקם עם חתך רוחבי בצורת פרבולה המכוונת את גלי הרדיו. התצורה הנפוצה ביותר שלה בעלת צורה של צלחת ומכאן הכינוי הנפוץ "צלחת" (וגם באנגלית מכונה לעיתים Dish Antenna או Parabolic Dish).
היתרון הגדול ביותר של אנטנה פרבולית הוא היכולת שלה להשיג כיווניות (Directivity) מדויקת. היא מרכזת אלומה צרה בכיוון מסוים, כמו הארת פנס, או לחלופין קולטת גלי רדיו מכוון מסוים עם עקום קרינה המציג שבח אנטנה גדול משמעותית באותו הכוון.
אנטנות פרבוליות מייצרות את האלומות הצרות ביותר מכל סוגי האנטנות. כדי להשיג זאת חייבת האנטנה להיות גדולה בהרבה מאורך הגל ולכן משמשות בדרך כלל לתחומי התדרים הגבוהים של ספקטרום הרדיו, ב-UHF וגלי מיקרו (SHF) בהם אורכי הגל קטנים מספיק כדי שאנטנות בגודל "סביר" יהיו שמישות.

== מבנה ==
עקרון הפעולה של אנטנה פרבולית הוא שגלי רדיו מנקודת מקור במוקד קדמי שלפני הפרבולואיד המחזיר העשוי חומר מוליך, מוחזרים בצורת קרניים מקבילות, היוצרות גל מישורי לאורך ציר המחזיר. לחלופין, גל מישורי המקביל לציר המחזיר ירוכז אל נקודת המוקד.

אנטנה פרבולית אופיינית מורכבת ממחזיר מתכתי עם אנטנה מזינה קטנה בחלקה הקדמי, בנקודת המוקד, המופנה כלפי המחזיר. המחזיר בנוי כמישור מתכתי בצורת פרבולואיד חתוך בחתך שיוצר את קוטר האנטנה. באנטנה משדרת, זרם בתדירות מסוימת משודר דרך האנטנה המזינה, המייצרת ממנו גלי רדיו. גלי הרדיו משודרים אל עבר ה"צלחת" מהאנטנה המזינה ומוחזרים מהצלחת באופן שייצרו אלומה מקבילה. באנטנה קולטת, גלי הרדיו הנכנסים, מוחזרים מהצלחת ומתרכזים באנטנה הקטנה שבמוקד, אשר ממירה אותם לזרם המועבר בכבל אל מקלט רדיו.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
פרבולית
קטגוריה:גלי מיקרו
קטגוריה:מכ"ם
חברה פתוחה

חברה פתוחה הוא מושג שנטבע בשנת 1932 על ידי הפילוסוף הצרפתי-יהודי אנרי ברגסון, ובהמשך פותח על ידי הפילוסוף האוסטרי-בריטי קרל פופר.

פופר תיאר שלוש רמות שבהן יכולה להתאפיין חברה אנושית:
* חברה סגורה, מסורתית, בעלת מאפיינים שבטיים
* חברה פתוחה, בעלת גישה ביקורתית למסורת
* חברה מנוכרת, ללא כל יחס בין-אישי פנים-מול-פנים.

בחברה פתוחה, הממשלה צפויה להיות קשובה וסובלנית לאזרחי המדינה, והמנגנונים הפוליטיים שקופים וגמישים. ההפך מחברה פתוחה הוא משטר סמכותני.

==היסטוריה==
על פי פופר, החברה היוונית הקדומה החלה את המעבר הארוך והאיטי מחברה שבטית לחברה פתוחה, והתמודדה לראשונה עם יחסי שלטון-אזרח, שהיו פחות אישיים מאשר בחברה השבטית.

מאפיין עיקרי של חברה פתוחה כזו הוא הגישה הביקורתית למסורות השבטיות: ההבחנה בין חוקי הטבע לחוקים מעשה ידי אדם, וייחוס חשיבות לאחריות האישית ולאפשרות לבחור בצורה מוסרית (שלא בהכרח סותרת את האמונה הדתית). לפי פופר, חברות שבטיות אינן מבחינות במכוון בין חוקי הטבע למנהגי השבט, כדי ליצור מראית עין לפיה לחוקי השבט יש בסיס קדוש או קסום.

בסוף המאה ה-20 החלה להתפשט החברה הפתוחה במדינות רבות בעולם, אולם לא ניתן לייחס זאת למחקריו של פופר אלא להתקדמות הכלכלית של החברה התעשייתית המודרנית, שדורשת מחבריה מיומנויות של צמיחה, אוריינות וכישורים חברתיים, הנפוצים פחות בחברות שבטיות. הפילוסוף גאורג זימל היה בין חלוצי המחקר של הקשר בין כלכלה חופשית לחברה פתוחה.

==הגדרה ומאפיינים==
פופר הגדיר את החברה הפתוחה בשני הכרכים של ספרו "החברה הפתוחה ואויביה". הוא הגדיר חברה פתוחה כחברה "שבה אנשים מתמודדים עם החלטות אישיות", בניגוד לחברה שבטית או קולקטיבית.

לדעתו רק דמוקרטיה יכולה לספק מנגנון מתאים לכינון חברה פתוחה ללא צורך בשפיכות דמים או חילול מהפכה. חברה כזו מתאפיינת בזמינות הידע לציבור, חירות פוליטית ושמירה על זכויות האדם.

בחברה סגורה כמות הידע הנמצאת בידי הציבור מוגבלת, ולכן מקובלת רק גרסה אחת של המציאות, דבר המגביל את חופש המחשבה. לעומת זאת, בחברה פתוחה מקובלת חשיבה ביקורתית, המעודדת חופש מחשבה וחופש ביטוי. מוסדות התרבות והמשפט של חברה פתוחה תומכים בחירויות אלה.

==ביקורת==
במאמר שפרסם ג'ורג' סורוס הוא כתב שהוא רואה את עצמו כתלמיד של קרל פופר, אך בחברה הפתוחה של ימינו שיח פוליטי דמוקרטי לא בהכרח מוביל להבנה טובה יותר של המציאות. לטענתו, גם בחברה שיש בה הפרדת סמכויות, חופש ביטוי ובחירות חופשיות, פוליטיקאים עדיין מוצאים דרכים להסתיר מידע חיוני מהציבור.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מדעי הרוח
קטגוריה:אידאולוגיות
קטגוריה:דמוקרטיה
קטגוריה:ליברליזם
קטגוריה:הומניזם
לוצ'אנו פורטולנו

לוצ'אנו פורטולנו (באיטלקית: Luciano Portolano; נולד ב-18 בספטמבר 1960) הוא קצין צבא איטלקי בדרגת גנרל של דיוויזיה, כיהן כמפקד כוחות יוניפי"ל בדרום לבנון בין השנים 2014–2016. קודם לכן כיהן כסגן הרמטכ"ל של הכוחות המזוינים של איטליה. כיום מפקד פורטולנו על בסיס כוחות הברית הצפון אטלנטית בנפולי.

==ביוגרפיה==
נולד באגריג'נטו שבסיציליה, ובספטמבר 1981 התגייס לצבא האיטלקי. בשנות התשעים שירת במספר משלחות צבאיות מטעם האו"ם בעיראק, כווית, מקדוניה וקוסובו. בין השנים 2003–2006 שירת כמפקד בכוח הצבאי האיטלקי בקואליציה הבינלאומית במלחמת עיראק, בשנים 2007–2010 כנספח הצבאי בשגרירות האיטלקית בלבנון, ובין השנים 2011–2012 היה מפקד בכוח הרב-לאומי באפגניסטן. בתפקידו האחרון בצבא האיטלקי מונה בשנת 2012 לפקד על חטיבת חיל רגלים ממוכן וכיהן כסגן הרמטכ"ל.

ביולי 2014 מונה לעמוד בראש כוח יוניפי"ל מטעם האו"ם המוצב בדרום-לבנון ושוחרר מתפקידו ביולי 2016. לאחר מכן מונה למפקד בסיס נאט"ו בנאפולי.

==קישורים חיצוניים==

* [http://www.un.org/press/en/2014/sga1475.doc.htm לוצ'אנו פורטולנו] באתר האו"ם 

קטגוריה:גנרלים איטלקים
קטגוריה:אנשי צבא בשירות האומות המאוחדות
קטגוריה:איטלקים שנולדו ב-1960
ואלה נאוטה

ואלה נאוטה (בהולנדית: Walle Nauta; 8 ביוני 1916, מדן שבהודו המזרחית ההולנדית – 24 במרץ 1994, קיימברידג', מסצ'וסטס) היה נוירולוג ומדען מוח אמריקאי ממוצא הולנדי וחסיד אומות העולם.

==קורות חיים==
נאוטה סיים את לימודי הרפואה שלו באוניברסיטת ליידן בשנת 1942 ובשנת 1945 סיים את לימודיו באוניברסיטת אוטרכט באנטומיה ופיזיולוגיה. הוא התחתן עם אלי (Ellie), אחות במקצועה.

===פעילות הצלה בתקופת מלחמת העולם השנייה===
בתקופת מלחמת העולם השנייה, לאחר כיבוש הולנד בידי גרמניה, גרו ואלה ואלי נאוטה באוטרכט ובביתם הסתירו יהודייה בת 15 בשם דינה דסברג. לבני הזוג נאוטה הייתה תינוקת בת שבעה חודשים, טייאלדה (Tjalda). היה להם בית קטן, אך בכל זאת שיכנו את דינה באחד החדרים. דינה הייתה אמורה להגיד, במקרה שתישאל, שהיא יתומת מלחמה מרוטרדם ונלקחה כדי לעזור באחזקת משק הבית. הוכן לה מקום מסתור בבית, למקרה של חקירת גסטפו.

בני הזוג נאוטה המשיכו בהסתרתה של דינה למרות לידתה של ילדה שנייה, יאנקה (Janneke), בינואר 1945. דינה סייעה בטיפול בטייאלדה וביאנקה. מסמכים מזויפים שקיבלה במהלך 1944 סייעו לה ללכת ולחפש מזון בחוות כפריות במהלך הרעב הגדול בהולנד באותה תקופה. דינה נשארה עם בני הזוג עד השחרור במאי 1945.

בשנת 2008 הכיר יד ושם בוואלה נאוטה בתור חסיד אומות העולם.

===לאחר המלחמה===
לאחר המלחמה לימד נאוטה באוניברסיטאות ליידן וציריך. בתחילת שנות החמישים היגרו בני הזוג נאוטה ובנותיהם לארצות הברית. כעשור לימד נאוטה באוניברסיטת מרילנד, היה חוקר במכון הצבאי למחקר על שם ואלטר ריד ולאחר מכן היה פרופסור ב-MIT. הוא המציא שיטה לגילוי ניוון עצבים והיה מחברם של למעלה ממאה מאמרים מקצועיים בנושאי נוירולוגיה. הוא היה חבר האקדמיה הלאומית למדעים בארצות הברית, החברה הפילוסופית האמריקאית, החברה למדעי המוח ואגודות מדעיות נוספות.

==קישורים חיצוניים==
* 

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:סגל המכון הטכנולוגי של מסצ'וסטס
קטגוריה:סגל אוניברסיטת ציריך
קטגוריה:הולנדים חברי האקדמיה הלאומית למדעים של ארצות הברית
קטגוריה:זוכי פרסי האקדמיה הלאומית למדעים של ארצות הברית
קטגוריה:בוגרי אוניברסיטת ליידן
קטגוריה:בוגרי אוניברסיטת אוטרכט
קטגוריה:נוירולוגים אמריקאים
קטגוריה:מדעני מוח אמריקאים
קטגוריה:אמריקאים שנולדו ב-1916
קטגוריה:אמריקאים שנפטרו ב-1994
וולפגנג אובראט

וולפגנג אובראט (משמאל) [[גרד מילר לאחר הזכייה במונדיאל 1974]]
וולפגנג אובראט (בגרמנית: Wolfgang Overath, נולד ב-29 בספטמבר 1943 בזיגבורג שבגרמניה המערבית) הוא כדורגלן עבר גרמני ששיחק בפ.צ. קלן ובנבחרת גרמניה המערבית בעמדת הקשר.

==קריירת מועדונים==
אובראט שיחק לאורך כל קריירת הבוגרים שלו בפ.צ. קלן, אליה הגיע בגיל 19, לאחר ששיחק במועדון נוער בעיר הולדתו זיגבורג. אובראט נודע כשחקן בעל רגל שמאל חזקה, טכניקה ויכולת מסירה מצוינת. אובראט זכה עם קלן באליפות בעונת 1964, בה נחנכה הבונדסליגה, ובשני גביעים מקומיים. הראשון בשנת 1968, לאחר ניצחון 4-1 בגמר על בוכום, והשני בשנת 1977, לאחר ניצחון 1-0 בגמר על הרטה ברלין. לאחר זכייה זו, פרש אובראט מכדורגל.

לאובראט 409 הופעות בבונדסליגה במדי פ.צ. קלן בהן כבש 83 שערים, נוסף על הופעות בקבוצה לפני הקמת הבונדסליגה, והוא ממוקם במקום השני בטבלת שיאני ההופעות של הקבוצה בבונדסליגה בכל הזמנים, לאחר הראלד שומאכר. בנוסף, אובראט הופיע 71 פעמים במפעלים אירופיים, בהן כבש 11 שערים.

==קריירה בינלאומית==
אובראט החל לשחק בנבחרת גרמניה המערבית בשנת 1963, ושיחק במדיה בשלושה מונדיאלים. במונדיאל 1966 סיים אובראט עם הנבחרת במקום השני לאחר הפסד במשחק הגמר לנבחרת אנגליה. במונדיאל 1970 סיים אובראט עם הנבחרת במקום השלישי, לאחר שהנבחרת הודחה בחצי הגמר מול נבחרת איטליה, וניצחה במשחק על המקום השלישי את נבחרת אורוגוואי. במונדיאל 1974 אובראט זכה עם נבחרת גרמניה המערבית, בפעם השנייה בתולדותיה, ובכך הפך לאחד משלושה שחקנים בלבד שזכו הן במקום השלישי, הן במקום השני והן במקום הראשון במונדיאלים, בצוותא עם חבריו לנבחרת פרנץ בקנבאואר וספ מאייר. הישג זה שוחזר, נכון לשנת 2015, על ידי שני שחקנים בלבד, מירוסלב קלוזה הגרמני ופרנקו בארזי האיטלקי. במונדיאל 1974 נבחר אובראט לנבחרת מצטייני הטורניר.

לאובראט היה מאבק מול חברו לנבחרת גינטר נצר, שכיכב אז בבורוסיה מנשנגלדבך, אחת מיריבותיה הגדולות של פ.צ. קלן, קבוצתו של אובראט. מאמן הנבחרת הלמוט שן העדיף לעיתים קרובות את אובראט, שנחשב מגוון יותר במשחקו מנצר, אך נאלץ לוותר על שירותיו ביורו 1972 עקב פציעה, בעוד שנצר הוביל את הנבחרת לזכייה באותו טורניר בצוותא עם פרנץ בקנבאואר וגרד מילר. בהמשך, אובראט החליף בעצמו את נצר לאחר שזה נפצע. נצר אמר כעבור זמן על אובראט שהוא "נולד לשחק עבור גרמניה".

לאחר מונדיאל 1974 פרש אובראט מהנבחרת, לאחר שצבר 81 הופעות, בהן הבקיע 17 שערים.

==לאחר הפרישה==
אובראט כיהן כנשיא פ.צ. קלן החל משנת 2004, ופרש מהתפקיד בשנת 2011.

==תארים==
עם פ.צ. קלן:
* אליפות הבונדסליגה: 1964
* הגביע הגרמני (2): 1968, 1977

עם נבחרת גרמניה המערבית:
* מונדיאל: 1974.

תארים אישיים:
* נבחרת המונדיאל של פיפ"א: 1974.

== קישורים חיצוניים ==

== הערות שוליים ==

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:כדורגלני מונדיאל 1974
קטגוריה:גרמנים שנולדו ב-1943
וילמיין ון דר חוט

וילמיין ון דר חוט (בהולנדית: Willemien Hendrika van der Goot; נולדה ב-2 במאי 1897, פרטוריה – 16 בינואר 1989, אמסטרדם) הייתה כלכלנית, פמיניסטית, מגישת תוכניות רדיו, מוציאה לאור וחסידת אומות העולם מהולנד.

==קורות חיים==
ון דר חוט נולדה בפרטוריה שבדרום אפריקה וגדלה בהודו המזרחית ההולנדית . בין היתר למדה בג'קרטה ובפנימייה בשווייץ. היא למדה באוניברסיטת רוטרדם ובשנת 1930 קיבלה תואר דוקטור בכלכלה - האישה הראשונה בהולנד שקיבלה תואר דוקטור בכלכלה. היא יצאה נגד הצעת חוק שנועד להגביל את הכנסתה של אישה נשואה מעבודתה והחלה להיות פעילה בתנועה הפמיניסטית. בין חברותיה הייתה אלטה יאקובס , פמיניסטית ופעילה למען זכות בחירה לנשים.

בשנת 1931 נישאה ון דר חוט לניקולאס (ניין) וילהלמוס פוסטהומוס. היא הייתה מעורבת במאבקים לשוויון זכויות לנשים, מאבקים שהיו אז בראשיתם. בינואר 1935 הייתה מיוזמותיו של כינוס בנושא, בעיר דה בילט בהולנד והייתה הנשיאה הראשונה של עמותה לבדיקת תנאי העסקתם של ילדים. היא הייתה עורכת השבועון "De Groene Amsterdammer" ומפיקה ברשת הרדיו ההולנדית "Algemene Vereniging Radio Omroep" . בני הזוג חיו באמסטרדם ושם נולדה בתם קלייר (Claire) בשנת 1938.

===פעילות הצלה בתקופת מלחמת העולם השנייה===
בתקופת מלחמת העולם השנייה, לאחר כיבוש הולנד בידי גרמניה, עברה משפחת פוסטהומוס לנורדוויק בצפון הולנד שם הצטרפה למשפחה אחותה של ון דר חוט, אני, עם בתה ליזבט. אב המשפחה שהה בצרפת ולא יכול היה לחזור עקב המלחמה. השלטונות הגרמניים השתלטו על בית המשפחה כדי לשכן בו חיילים גרמנים, והמשפחה עברה לאזור ליידן.

ביוני 1943 פנתה אל ון דר חוט ובעלה אחותה של הסטר ואן לנפ (Hester van Lennep) שהייתה פעילה במחתרת ההולנדית ולימים הוכרה בתואר חסידת אומות העולם. ון לנפ הבריחה ילדים יהודים ממחנה מעבר שממנו גורשו יהודים למחנות השמדה במזרח. ון לנפ הצליחה להבריח מהמחנה את בפ קוסטר בת העשר וביקשה עבורה מקום מקלט. אביה של בפ גורש למאוטהאוזן ונספה שם. אמה גורשה לאושוויץ אך שרדה.

ון דר חוט ובעלה קיבלו את בפ לביתם והתייחסו אליה כאל בתם. הם ידעו על יהדותה אך כלפי חוץ הציגוה כיתומה מרוטרדם. בפ הצטרפה לאחיותיה המאמצות בלימודיהן בבית הספר וגם שם ידעו המורים על זהותה האמיתית. ון דר חוט נחקרה על ידי רשויות הכיבוש הגרמניות בנוגע לחומרי ארכיון שהחזיקה, ורבים מהם הוחרמו והועברו לגרמניה.

במהלך הרעב בהולנד בחורף 1944–1945 שרדו בני המשפחה והמסתתרים על מרקי פקעות צבעונים ועל שורש סלק סוכר. בפ נותרה עם בני משפחת פוסטהומוס עד השחרור במאי 1945.

===לאחר המלחמה===
בשנת 1948 יצא לאור ספרה של ון דר חוט על תנועת הנשים ההולנדית. ון דר חוט סברה שלנשים יכול להיות תפקיד משמעותי בקידום השלום בעולם, ולכן ייסדה ב-1967 מכון מחקר לעידוד השתתפותן של נשים - International Scientific Institute for Feminine Interpretation - ISIFI - בתוך האגודה הבינלאומית לחקר השלום והמשיכה בפעילותה לקידום השתלבותן של נשים בכלכלה, באקדמיה ובתקשורת, במגוון מסגרות וארגונים.

בשנת 1982 קיבלה ון דר חוט את אות מסדר אורנז'-נסאו . בשנת 2008 הכיר יד ושם בוון דר חוט, בבעלה ובאחותה, אני דיאץ ון דר חוט (Annie Diaz-van der Goot) בתור חסידי אומות העולם.

==קישורים חיצוניים==

* 

קטגוריה:הולנדיות חסידות אומות העולם
קטגוריה:פמיניסטיות הולנדיות
קטגוריה:פציפיסטים הולנדים
קטגוריה:פעילות זכויות נשים
קטגוריה:כלכלנים הולנדים
קטגוריה:מצילים בשואה: הולנד
קטגוריה:הולנדיות שנולדו ב-1897
קטגוריה:הולנדים שנולדו ב-1897
קטגוריה:נפטרות ב-1989
קטגוריה:הולנדים שנפטרו ב-1989
ניקולאס פוסטהומוס

ניקולאס (ניין) פוסטהומוס (בהולנדית: Nicolaas Wilhelmus Posthumus; 1880, אמסטרדם – 1960, בוסום שבצפון הולנד) היה היסטוריון של הכלכלה, ארכיונאי וחסיד אומות העולם מהולנד.

==קורות חיים==
פוסטהומוס למד משפטים והיה בעל תואר דוקטור בתחום המשפט הקונטיננטלי. משנת 1913 היה מרצה להיסטוריה כלכלית באוניברסיטת ארסמוס ברוטרדם מעת ייסודה של האוניברסיטה, ולאחר מכן לימד משפטים ופילוסופיה במספר אוניברסיטאות. הוא היה מזכיר החברה להיסטוריה כלכלית של הולנד שישבה בהאג, וכן סופר פורה, בעיקר בתחומי ההיסטוריה החברתית ונושאי צדק חברתי. משנת 1922 היה מרצה במחלקה לאמנות ולפילוסופיה באוניברסיטת אמסטרדם ובשנת 1932 ייסד שם את הספרייה להיסטוריה כלכלית. בין היתר היה אחראי על אצירת הארכיון של ה-SPD שכלל כתבים של קרל מרקס ופרידריך אנגלס. בשנת 1935 היה פוסטהומוס ממייסדי המכון הבין-לאומי להיסטוריה חברתית .

בשנת 1931 נישא לווילמיין ון דר חוט. בני הזוג חיו באמסטרדם ושם נולדה בתם קלייר (Claire) בשנת 1938.

===פעילות הצלה בתקופת מלחמת העולם השנייה===
בתקופת מלחמת העולם השנייה, לאחר כיבוש הולנד בידי גרמניה, עברה משפחת פוסטהומוס לנורדוויק בצפון הולנד שם הצטרפה למשפחה אחותה של וילמיין, אני, עם בתה. השלטונות הגרמניים השתלטו על בית המשפחה כדי לשכן בו חיילים גרמנים, והמשפחה עברה לאזור ליידן.

בשנת 1941 התפטר פוסטהומוס במחאה על הצעדים האנטי-יהודיים של הגרמנים. בין מכריו של פוסטהומוס היה גם פרופסור יאן רומיין (Jan Romein), שלימים הוכר אף הוא בתואר חסיד אומות העולם. השניים אספו תיעוד בנוגע לשואת יהודי הולנד, תיעוד שלימים היווה את הבסיס למכון המחקר NIOD (Nederlands instituut voor oorlogsdocumentatie), המכון ההולנדי ללימודי רצח עם, שואה ומלחמה . איסוף התיעוד היווה סיכון נוסף עבור כל המעורבים. השניים אף תכננו פקולטה חדשה באוניברסיטת אמסטרדם, פקולטה ללימודי מדעי החברה, שאותה ביקשו להקים אחרי המלחמה.

ביוני 1943 פנתה אל בני הזוג פוסטהומוס אחותה של הסטר ון לנפ (Hester van Lennep) שהייתה פעילה במחתרת ההולנדית ולימים הוכרה בתואר חסידת אומות העולם. ון לנפ הבריחה ילדים יהודים ממחנה מעבר שממנו גורשו יהודים למחנות השמדה במזרח. ון לנפ הצליחה להבריח מהמחנה את בפ קוסטר בת העשר וביקשה עבורה מקום מקלט. אביה של בפ גורש למאוטהאוזן ונספה שם. אמה גורשה לאושוויץ אך שרדה.

פוסטהומוס ואשתו קיבלו את בפ לביתם והתייחסו אליה כאל בתם. הם ידעו על יהדותה אך כלפי חוץ הציגוה כיתומה מרוטרדם. בפ הצטרפה לאחיותיה המאמצות בלימודיהן בבית הספר וגם שם ידעו המורים על זהותה האמיתית.

במהלך הרעב בהולנד בחורף 1944–1945 שרדו בני המשפחה והמסתתרים על מרקי פקעות צבעונים ועל שורש סלק סוכר. בפ נותרה עם בני משפחת פוסטהומוס עד השחרור במאי 1945.

===לאחר המלחמה===
משנת 1949 היה פוסטהומוס חבר בדירקטוריון של NIOD.

בשנת 2008 הכיר יד ושם בפוסטהומוס, באשתו ובגיסתו, אני דיאץ ון דר חוט (Annie Diaz-van der Goot) בתור חסידי אומות העולם.

==קישורים חיצוניים==

* 

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:ארכיונאים
קטגוריה:היסטוריונים כלכליים
קטגוריה:סגל אוניברסיטת ארסמוס ברוטרדם
קטגוריה:סגל אוניברסיטת אמסטרדם
קטגוריה:בוגרי אוניברסיטת אמסטרדם
קטגוריה:הולנדים שנולדו ב-1880
קטגוריה:הולנדים שנפטרו ב-1960
המדינה החופשית מקלנבורג-שוורין

המדינה החופשית מקלנבורג-שוורין (בגרמנית: Freistaat Mecklenburg-Schwerin) הייתה מדינה ברפובליקת ויימאר, ולאחר מכן בגרמניה הנאצית. בירתה של המדינה הייתה העיר שוורין, כיום גם עיר הבירה של מקלנבורג-מערב פומרניה.

==היסטוריה==
ב-14 בנובמבר 1918 התפטר פרידריך פרנץ הרביעי, הדוכס הגדול של מקלנבורג-שוורין מתפקידו, בעקבות המהפכה הגרמנית והתבוסה במלחמת העולם הראשונה.

כאשר הדוכסות בוטלה, הפכה המדינה למדינה חופשית, שהתקיימה עד לשנת 1933.

במהלך השלטון הנאצי, בשנת 1933, אוחדו המדינות מקלנבורג-שוורין ומקלנבורג-שטרליץ לכדי מדינת מקלנבורג המאוחדת.

==קישורים חיצוניים==
* [http://www.worldstatesmen.org/German_States1918.htm#Mecklenburg-Schwerin מדינות רפובליקת ויימאר] 

קטגוריה:מקלנבורג-מערב פומרניה
קטגוריה:גרמניה: מדינות לשעבר
מקלנבורג-שוורין
קטגוריה:מדינות וטריטוריות שהוקמו ב-1918
קטגוריה:מדינות וטריטוריות שהתפרקו ב-1933
המדינה החופשית מקלנבורג-שטרליץ

המדינה החופשית מקלנבורג-שטרליץ (בגרמנית: Freistaat Mecklenburg-Strelitz) הייתה מדינה ברפובליקת ויימאר, ולאחר מכן בגרמניה הנאצית. בירתה של המדינה הייתה העיר נוישטרליץ.

==היסטוריה==
ב-14 בנובמבר 1918 התפטר פרידריך פרנץ הרביעי, הדוכס הגדול של מקלנבורג-שטרליץ מתפקידו, בעקבות המהפכה הגרמנית והתבוסה במלחמת העולם הראשונה.

כאשר הדוכסות בוטלה, הפכה המדינה למדינה חופשית, שהתקיימה עד לשנת 1933.

במהלך השלטון הנאצי, בשנת 1933, אוחדו המדינות מקלנבורג-שוורין ומקלנבורג-שטרליץ לכדי מדינת מקלנבורג המאוחדת.

==קישורים חיצוניים==
* [http://www.worldstatesmen.org/German_States1918.htm#Mecklenburg-Schwerin מדינות רפובליקת ויימאר] 

קטגוריה:מקלנבורג-מערב פומרניה
קטגוריה:גרמניה: מדינות לשעבר
מקלנבורג-שטרליץ
קטגוריה:מדינות וטריטוריות שהוקמו ב-1918
קטגוריה:מדינות וטריטוריות שהתפרקו ב-1933
עונת 1972/1973 בליגה הלאומית

עונת 1972/1973 בליגה הלאומית הייתה העונה ה-17 של הליגה הלאומית כליגת הכדורגל הבכירה בישראל.

על ניצחון במשחק הוענקו שתי נקודות ונקודה בודדת הוענקה על תיקו. הקבוצות שעלו לליגה הלאומית לעונת 1972/1973 היו מכבי פתח תקווה והפועל מרמורק. העונה החלה ב-16 בספטמבר 1972 והסתיימה ב-5 במאי 1973. העונה הסדירה הסתיימה בזכייתה של הכח מכבי רמת גן באליפות. המבקיע המצטיין של העונה היה משה רומנו מבית"ר תל אביב שכבש 21 שערים.

בסיום העונה נשרו שמשון תל אביב והפועל מרמורק לליגת המשנה. הקבוצות שעלו לליגה הלאומית לעונת 1973/1974 היו בני יהודה תל אביב והפועל חדרה.

==טבלת הליגה==

{| class="wikitable sortable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor="#ffff99"
||1||הכח מכבי רמת גן||30||16||10||4||41||20||21||42||
|-
||2||הפועל תל אביב||30||14||9||7||45||34||11||37||
|-
||3||הפועל ירושלים||30||13||10||7||30||19||11||36||
|-
||4||מכבי תל אביב||30||8||17||5||31||23||8||33||
|-
||5||הפועל באר שבע||30||11||10||9||41||35||6||32||
|-
||6||הפועל כפר סבא||30||7||17||6||31||27||4||31||
|-
||7||הפועל חיפה||30||9||12||9||31||28||3||30||
|-
||8||בית"ר תל אביב||30||8||14||8||24||25||1-||30||
|-
||9||מכבי פתח תקווה||30||9||12||9||39||41||2-||30||
|-
||10||מכבי יפו||30||10||9||11||35||33||2||29||
|-
||11||מכבי חיפה||30||8||13||9||29||36||7-||29||
|-
||12||הפועל פתח תקווה||30||8||12||10||26||26||0||28||
|-
||13||מכבי נתניה||30||8||10||12||28||39||11-||26||
|-
||14||בית"ר ירושלים||30||8||9||13||21||34||13-||25||
|- bgcolor=#ffcccc
||15||שמשון תל אביב||30||7||10||13||36||46||10-||24||align=center rowspan=2|ירדו ליגה
|- bgcolor=#ffcccc
||16||הפועל מרמורק||30||5||8||17||25||47||22-||18
|}

==ראו גם==
* גביע הכ"ה

==קישורים חיצוניים==
* 

קטגוריה:1972 בישראל: כדורגל
קטגוריה:1973 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1972
קטגוריה:תחרויות כדורגל ב-1973
עורק הפנים

העורקים באזור הפנים.
עורק הפנים (Facial artery / External maxillary artery) הוא סעיף של העורק התרדמני החיצוני שמתפצל מעורק התרדמה, המספק דם למבנים בפנים כמו שרירים ובלוטות.

==אנטומיה==
===מהלך===
עורק הפנים נמצא במשולש התרדמה בהיותו יוצא מעורק התרדמה החיצוני שהוא הקדמי והתיכון יותר מבין שני הפיצולים של עורק התרדמה, מעט מעל העורק הלשוני. עובר מאחורי גוף הלסת התחתונה, ומגיע עד שרירי הלסת התחתונה ולמשטח האחורי של בלוטת תת-הלסת התחתונה (סבמנדיבולר) ומשם ממשיך באופן אלכסוני מתחת לשרירי הזיגומטיקס אל זווית העין המידיאלית ומשנה את שמו לעורק הזוויתי, שהוא בעצם אחד משני הסעיפים הסופיים של עורק הפנים.

חשוב לציין שעורק הפנים מסולסל בניגוד לוריד המקביל, במטרה לתאם את עצמו לתנועות של הצוואר, הלוע וגם כן למבנים בפנים כמו השפתיים, הלחיים והלסת התחתונה. סיבה נוספת, היא כדי להוריד את לחץ הדם.

===דופק===
אפשר למשש את דופק עורק הפנים בשוליים האחוריים של הלסת התחתונה.

==פיצולים==
עורק הפנים ופיצוליו בצד הלטרלי של הפנים.

אפשר לחלק את סעיפי עורק הפנים לשתי קבוצות : 
* סעיפי הצוואר : 
** העורק העולה לחך 
** סעיף לשקדים 
** עורק סבמנטלי 
** סעיפים לבלוטות
* סעיפי הפנים : 
** עורק השפתיים התחתונות 
** עורק השפתיים העליונות 
** סעיף לטרלי לאף
** העורק הזוויתי - סעיף סופי (טרמנלי)

==חסימת עורק הפנים==
ניתן לחסום עורק הפנים על ידי לחץ נגד הלסת התחתונה שבו כלי הדם חוצים אותו. בגלל האנסטומוזות הרבות בין הענפים של עורק הפנים ועורקים אחרים של הפנים, חסימה של עורק הפנים בצד אחד לא עוצרת את זרימת הדם בו או באחד מענפיו. בחתכים של השפה למשל, לחץ חייב להיות מיושם בשני הצדדים של החתך כדי לעצור את הדימום. באופן כללי, פצעים בפנים מדממים באופן חופשי אבל נסגרים במהירות.

==תמונות נוספות==
להלן תמונות מתארות את מהלך עורק הפנים, התפצלויות שלו, ומנחים שונים שאפשר לזהות אותו : 
<gallery>
 Image:Gray176.png|צד שטחי ללסת התחתונה.
 Image:Gray474.png|תמונה המראה את הפיצולים העיקריים של עורקי התרדמה.
 Image:Gray507.png|דיסקציה שטחית מהצד הימני של הצוואר, עורקי התרדמה ועורק התת-בריחי.
 Image:Gray1210.png|צד של הצוואר.
 File:Slide12ss.JPG|עורק הפנים 
 File:Slide2tt.JPG|עורק הפנים
 File:Slide5ww.JPG|עורק הפנים
 File:Slide6ww.JPG|עורק הפנים
 File:Slide4aaa.JPG|עורק הפנים
File:Slide11aaa.JPG|עורק הפנים 
File:Slide12aaa.JPG|עורק הפנים
File:Slide22aaa.JPG|עורק הפנים
File:Slide2fff.JPG|עורק הפנים
File:Slide4ggg.JPG|עורק הפנים
File:Slide1jjj.JPG|עורק הפנים
File:Slide6yyyy.JPG|עורק הפנים
File:Slide4BBB.JPG|עורק הפנים
File:Slide28ior.JPG|דיסקציה עמוקה מהצד הלטרלי,עורק הפנים.
</gallery>

==ראו גם==
*עורקים 
*עורק התרדמה

==לקריאה נוספת==
* Gray's anatomy for students second edition, Richard L. Drake' A Wayne Vogl, Adam W. M. Mitchell, pp. 869

==קישורים חיצוניים==

* הסבר על עורק הפנים באנגלית באתר "[https://web.archive.org/web/20151104054800/http://www.anatomyatlases.org/AnatomicVariants/Cardiovascular/Text/Arteries/Facial.shtml AnatomyAtlases]"
* הסבר על חשיבות עורק הפנים מבחינה קלינית באנגלית באתר "[http://www.sciencepubco.com/index.php/ijbas/article/view/1266/862/ Science Publishing Corporation ]"
* סרטון על העורקים בראש צוואר "[https://www.youtube.com/watch?v=ewU_pDCLJyg/ Youtube]"

==הערות שוליים==

קטגוריה:אנטומיה
קטגוריה:עורקי הראש והצוואר
קטגוריה:פנים
פרידריך פרנץ הרביעי, הדוכס הגדול של מקלנבורג-שוורין

פרידריך פרנץ הרביעי, הדוכס הגדול של מקלנבורג-שוורין (גרמנית Friedrich Franz IV., Großherzog von Mecklenburg-Schwerin, 9 באפריל 1882 - 17 בנובמבר 1945) היה הדוכס הגדול האחרון של מקלנבורג-שוורין ושל מקלנבורג-שטרליץ.

==ביוגרפיה==
פרידריך פרנץ נולד בפלרמו שבממלכת איטליה ב-9 באפריל 1882 לפרידריך פרנץ, שהיה מאוחר יותר הדוכס הגדול של מקלנבורג-שוורין ולאנסטסיה מיכאילובנה, הדוכסית הגדולה של רוסיה.

ב-10 באפריל 1897 מת אביו של פרידריך פרנץ, והוא עלה במקומו לשלטון, אך מכיוון שהיה קטין, שימש דודו יוהאן אלברכט, דוכס מקלנבורג-שוורין כעוצר עד לבגרותו. ב-23 בפברואר 1918 התאבד אדולף פרידריך השישי, הדוכס הגדול של מקלנבורג-שטרליץ, ללא שהשאיר בנים אחריו, ויורשו קרל מיכאל, דוכס מקלנבורג ויתר על התואר, ומשום כך קיבל את נחלותיו פרידריך פרנץ הרביעי שהיה בן דודו.

ב-14 בנובמבר 1918 התפטר פרידריך פרנץ מתפקידו, בעקבות המהפכה הגרמנית והתבוסה במלחמת העולם הראשונה.

לאחר התפטרותו נאלץ פרידריך פרנץ לעבור לדנמרק, אולם בהמשך חזר למקלנבורג, ואף הצליח להחזיר לידיו חלק מאחוזותיו.

ב-9 בנובמבר 1945, לאחר תבוסת גרמניה הנאצית במלחמת העולם השנייה, נעצר פרידריך פרנץ בפלסנבורג על ידי יחידות מחיל האוויר המלכותי, וב-17 בנובמבר מת פרידריך פרנץ. לאחר מותו נאלצו אשתו ובנותיו לעבור לגרמניה המערבית, משום שמקלנבורג נכללה בשטח הכיבוש הסובייטי בגרמניה.

==משפחתו==
פרידריך פרנץ התחתן ב-7 ביוני 1904 עם אלכסנדרה, נסיכת הנובר, בתו של ארנסט אוגוסט, נסיך הכתר של הנובר. נולדו להם 5 ילדים:
* פרידריך פרנץ, נסיך הכתר של מקלנבורג-שוורין (22 באפריל 1910 - 31 ביולי 2001).
* כריסטיאן לודוויג, דוכס מקלנבורג (29 בספטמבר 1912 - 18 ביולי 1996), התחתן עם ברברה, נסיכת פרוסיה בתו של זיגיסמונד, נסיך פרוסיה.
* אולגה (1916–1917).
* תירה, דוכסית מקלנבורג-שוורין (18 ביוני 1919 - 27 בספטמבר 1981).
*אנסטסיה, דוכסית מקלנבורג-שוורין (11 בנובמבר 1922 - 25 בינואר 1979), התחתנה עם פרידריך פרדיננד, נסיך שלזוויג-הולשטיין-זונדרבורג-גליקסבורג.

== אילן יוחסין ==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| פרידריך פרנץ הרביעי, הדוכס הגדול של מקלנבורג-שוורין בית מקלנבורג נולד:17 בנובמבר 1882 מת:9 באוגוסט 1945
|-
| rowspan="1" align="center"| פרידריך פרנץ השלישי
| rowspan="1" align="center"| הדוכסות הגדולה של מקלנבורג-שוורין 1897–1918
| rowspan="2" align="center"| הדוכסות התבטלה
|-
| rowspan="1" align="center"| אדולף פרידריך השישי
| rowspan="1" align="center"| הדוכסות הגדולה של מקלנבורג-שטרליץ 1918
|}

קטגוריה:דוכסי מקלנבורג-שוורין
קטגוריה:גרמנים שנולדו ב-1882
קטגוריה:גרמנים שנפטרו ב-1945
הופעה בקריות 20.2.98

"שבק ס - הופעה בקריות 20.2.98" הוא אלבומה של להקת שבק ס המתעד הופעה חיה שקיימה הלהקה ב-20 בפברואר 1998 במועדון ה"גאלה" שבקריית חיים. האלבום כולל 14 שירים, כל השירים למעט אחד לקוחים מתוך שני אלבומי הלהקה הקודמים "שבק" ו"בעטיפה של ממתק". בנוסף אליהם נכלל השיר "תנו לי דרך", גרסת כיסוי לשירו של שלמה מזרחי. האלבום הופק על ידי יוסי פיין ונמכרו ממנו כ-8,000 עותקים.

==השירים באלבום==
#פתיחה
#אימפריה
#יהיה פיצוץ
#עסקי ה-ש'
#המדינה בלהבות
#תתקעו בחצוצרה
#תנו לי דרך
#תרימו ת'ידיים
#באים מיבנה
#אל תגידו לי
#ילד ירוק
#לבקש ת'קש
#מכופף הבננות
#מביא אותה הפוך
#האימפריה מכה שנית

==הערות שוליים==

קטגוריה:אלבומי שב"ק ס'
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
ססבו

ססבו (ביפנית: (佐世保市 Sasebo-shi) היא עיר במחוז נגסאקי, יפן, שאוכלוסייתה מונה 259,800 תושבים (נכון ל-2011).

==היסטוריה==
האזור בו שוכנת העיר ססו כיום היה בעבר כפר דייגים קטן, שהיה חלק מהאן היראדו עד תקופת מייג'י. האדמירל היפני היהאצ'ירו טוגו מצא את המפרץ מתאים לבניית בסיס עבור הצי הקיסרי היפני בצפון מערב קיושו, בשל העובדה שמימיו היו עמוקים והוא היה מוגן יחסית. גם קרבתו הגאוגרפית לסין ולקוריאה, ולמכרות פחם אזוריים, הפכו את המפרץ ליעד מועדף להקמת בסיס ימי. בסיס ססבו הוקם ב-1886 והיה לבסיס המרכזי של הצי הקיסרי במהלך מלחמת סין–יפן הראשונה ומלחמת רוסיה–יפן, ומילא תפקיד חיוני גם במלחמת העולם השנייה. בנוסף לבסיס, ובסמוך לו, נבנתה מספנה לבנייה ולתיקון אוניות. 

העיר ססבו נוסדה ב-1 באפריל 1902. ב-1945 מנתה אוכלוסיית העיר 206,000 תושבים, והיא הייתה למטרה להפצצה אסטרטגית של בעלות הברית ב-29 ביוני, שהחריבה חלקים נרחבים העיר. לאחר סיום המלחמה השתלט צי ארצות הברית על מתקני הנמל, והפך אותו למעגן לאוניותיו. חלקים מהנמל נחלקים בין הצי האמריקני וכוחות ההגנה של יפן. 

==כלכלה==
כלכלת ססבו מתבססת ברובה על ידי בניית אוניות והתעשייה הכבדה הנלוות לה. תחנת ססבו היא התחנה המערבית ביותר בכל קווי ג'פאן ריילוויז

==אקלים==
בססבו שורר אקלים סובטרופי גשום המתאפיין בעונת קיץ חמה ובחורף קר. משקעים יורדים לאורך כל השנה, אך בעיקר בקיץ.

==ערים תאומות==
לססבו קשרי ערים תאומות עם הערים הבאות:
* 
* 
* 
* 

==קישורים חיצוניים==

* 
* [http://travel.sasebo99.com/en/ מדריך תיירות לססבו]
* 

==הערות שוליים==

קטגוריה:יפן: ערים
קטגוריה:קיושו: ערים
קטגוריה:מחוז נגסאקי: ערים
קטגוריה:יישובים שהוקמו ב-1902
בית הספר עהד למצוינות במדעים

בית הספר עהד למצוינות במדעים הוא בית ספר בחורה, המיועד לבני ובנות נוער מחוננים ומצטיינים מהחברה הבדואית בנגב.

בית הספר הוא מוסד מוכר שאינו רשמי, הפועל תחת הנחייתו ופיקוחו של האגף למחוננים ולמצטיינים. המוסד שייך לזרם הממלכתי והוא הראשון מסוגו במגזר הבדואי. בית הספר הוקם בשנת 2011, שפת ההוראה בו היא ערבית ב-2020, לומדים בבית הספר כ-450 תלמידים.

== היסטוריה ==
מספר אישים יזמו את הקמת בית הספר בתחילת שנות ה-2000, בהם פרופ' ג'יהאד אל-סאנע, מהמחלקה למדעי המחשב באוניברסיטת בן-גוריון בנגב, מוחמד אלנבארי ואחרים.

== הישגים ==
בית הספר זכה לפרסום בעקבות ייחודיותו במגזר הבדואי, וביקרו בו סטנלי פישר בעת היותו נגיד בנק ישראל ונשיא המדינה שמעון פרס.
תלמידי בית הספר משתתפים בתחרויות מדעיות. התלמידים זכו בפרס "רוקחים עתיד", במקום שני ושני מקומות שלישיים בתחרות של עבודות גמר במחוז הדרום, בתחרות ארצית לפיזיקה בשם "צעד ראשון לפרס נובל בפיזיקה" ובמקום שלישי בתחרות למדענים צעירים במחוז הדרום. פיתחו את מרכז בקרת המשימה של הלווין דוכיפת-2.

== תוכנית הלימודים ==
תוכנית הלימודים כוללת תחומי לימוד ממדעי הטבע, הטכנולוגיה, הפיזיקה והמתמטיקה.

== קישורים חיצוניים ==
* [http://hm.amalnet.k12.il/ הרב תחומי עמל עהד חורה למצוינות], באתר רשת עמל

==הערות שוליים==

קטגוריה:החברה הבדואית בישראל
קטגוריה:הנגב: מבנים
קטגוריה:הנגב
קטגוריה:חורה
קטגוריה:מחוננות
עהד
בל-באני

בל-באני (משמעות השם: האל הוא יוצרי) היה מלך אשור בין השנים 1691-1701 לפנה"ס. הוא היה המלך הראשון בשושלת שהקים, שנקראה לאחר מכן "השושלת האדסית", על שם אביו המלך אדאסי. שלטונו מסמן את פתיחתו של שלב היסטורי חדש באשור, וזאת לאחר תקופה של מהומות שבהם עלו לשלטון שבעה מלכים לא חוקיים, שכל אחד מהם כונה ברשימות המלכים האשוריות "בנו של אף אחד" כי שם האב לא היה ידוע והוא לא היה משושלת המלוכה. הוא היה המלך ה-48 שהופיע ברשימות המלכים האשוריות ומלך 10 שנים. לאחר מותו מלך אחריו בנו המלך ליבאיה.

== ביוגרפיה ==
בל-באני היה בנו של אדסי, האחרון משבעת המלכים הבלתי חוקיים שהתחרו במשך 6 שנים על המלוכה. הוא היה נערץ על ידי מלכים מתקופת האימפריה נאו-אשורית כמו אסרחדון (681 עד 669 לפנה"ס) וגם על ידי בניו אשורבניפל ושמש-שום-אוכין שמלך בבבל, על כך שהחזיר את הסדר והיציבות לאחר תקופה של מהומות, והקים שושלת שהתקיימה זמן רב. הוא קיבל מעמד של אב קדמון מיתי לשושלת שלהם. אסרחדון תיאר את עצמו כ"צאצא קיים של בל-באני, הבן של אדסי, נצר יקר של בלתיל". "בלתיל", שמשמעותו היא "עיר החוכמה", היה שמו של אחד המתחמים העתיקים לאל אשור בחלק הפנימי ביותר בעיר אשור.

קטגוריה:מלכי אשור הקדומה
מכונית משפחתית

מכונית משפחתית היא סיווג מכוניות אשר נעשה בו שימוש בעיקר באירופה כדי לתאר מכוניות בדרך כלל לפי גודל. השם בא מההתאמה של המכוניות אלה לשאת משפחה שלמה באופן מקומי או לחופשות. רוב המכוניות המשפחתיות הן במרכב האצ'בק או סדאן, אם כי ישנם גם רכבי מיניוואן, סטיישן וקבריולה במבנה זהה עם מבנה הגוף. המונח מכסה שני סוגי מכוניות משפחתיות.

==מכוניות משפחתיות קטנות==
טויוטה אוריס, מסווגת כמכונית משפחתית קטנה
[[פורד פוקוס סטיישן, משפחתית קטנה במרכב סטיישן]]
מכוניות משפחתיות באורך 4.3 - 4.5 מטר אם הן במרכב האצ'בק או 4.4 - 4.7 מטר אם הן במרכב סדאן או סטיישן. מאז שנות ה-90 מיניוואנים קומפקטיים המבוססים על מכוניות משפחתיות כמו סיטרואן C4 פיקאסו/קסארה פיקאסו (3 מיליון יחידות יוצרו ברחבי העולם) ורנו סניק (יותר מ-4.2 מיליון יחידות יוצרו ברחבי העולם מאז 1996). דוגמאות למכוניות משפחתיות קטנות הן פורד פוקוס, רנו מגאן (15 מיליון יחידות יוצרו ברחבי העולם החל משנת 1988, לא כולל רנו סניק), פיג'ו 30x (יותר מ-9.4 מיליון יחידות יוצרו ברחבי העולם החל משנת 1985 ועד פיג'ו 308), סיטרואן C4/סיטרואן C4L/קסארה (7 מיליון יחידות יוצרו משנת 1991, לא כולל סדרת הייצור פיקאסו), אופל אסטרה, סקודה אוקטביה, סיאט לאון ופולקסווגן גולף.

בצפון אמריקה, שם משתמשים במערכת סיווג מכוניות שונה, מכוניות בגודל זה מכונות בדרך כלל מכוניות קומפקטיות וכמעט אף פעם לא נעשה שימוש במונח "מכוניות משפחתית" כדי לתאר מכונית מסוג זה.

==מכוניות משפחתיות גדולות==
[[פולקסווגן פאסאט, מסווגת כמכונית משפחתית גדולה]]
מכוניות משפחתיות גדולות היו בדרך כלל סביב אורך של 4.50 מטר באורך בתחילת שנות ה-90, אך כעת הן סביב אורך של 4.80 מטר או יותר. דוגמאות למכוניות משפחתיות גדולות הן, אופל אינסיגניה, פג'ו 508 ופולקסווגן פאסאט. מכוניות משפחתיות גדולות יכולת להיות ספינות הדגל של מותגים שונים כמו סיטרואן C5, הונדה אקורד, מאזדה 6, מיצובישי גאלנט וסקודה סופרב.

מכוניות בגודל זהה בצפון אמריקה נקראות בדרך כלל מכוניות בגודל בינוני; המונח "מכונית משפחתית" מתייחס לעיתים קרובות לרכב מסוג זה. דוגמאות למכוניות כאלו כוללות את הפורד פיוז'ן, שברולט מאליבו וביואיק לה קרוס.

==ראו גם==
*סיווג מכוניות

*
*
קטגוריה:מכוניות לפי סיווג